Forslag RÅDETS FORORDNING om tilpasning af Europa-Parlamentets og Rådets forordning (EF) nr. 2327/2003 inden for tranportområdet af hensyn til Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse

(forelagt af Kommissionen)

BEGRUNDELSE

Ved Europa-Parlamentets og Rådets forordning (EF) nr. 2327/2003 af 22. december 2003 indføres et midlertidigt pointsystem, som finder anvendelse på lastvogne, der kører gennem Østrig. Dette system vil træde i kraft for de nye medlemsstater med forbehold for tiltrædelsestraktatens ikrafttræden og da på datoen herfor.

Under forhandlingerne i forbindelse med vedtagelsen af Europa-Parlamentets og Rådets forordning (EF) nr. 2327/2003 blev der godkendt et udkast til Europa-Parlamentets, Rådets og Kommissionens erklæring, som blev vedlagt referatet fra mødet i Forligsudvalget den 25. november 2003. I denne erklæring angives, at det antal point, der skal tildeles de kommende medlemsstater, beregnes på basis af et antal godkendte transitkørsler, multipliceret med NOx-faktoren for 2003 (6,08). Der skal også beregnes en forholdsmæssig andel for perioden fra tiltrædelsesdatoen og indtil december 2004. For 2005 og 2006 afpasses udviklingen af de point, som tildeles de nye medlemsstater, efter de point, der tildeles de nuværende medlemsstater.

Det forslag til Rådets forordning, der er vedlagt som bilag, indeholder altså en teknisk ændring til forordning (EF) nr. 2327/2003 med henblik på fastlæggelse af det antal point, der skal tildeles de nye medlemsstater for 2004, 2005 og 2006.

Tiltrædelsestraktatens artikel 2, stk. 3, fastsætter, at Unionens institutioner inden tiltrædelsen kan vedtage ændringer af de tekster, der kræver en tilpasning på grund af tiltrædelsen som fastsat i artikel 57 i tiltrædelesakten, idet disse foranstaltninger træder i kraft med forbehold af tiltrædelsestraktatens ikraftræden og da på datoen herfor.

Artikel 57, stk. 2, i tiltrædelsesakten fastsætter, at disse tilpasninger vedtages af Rådet, der træffer afgørelse med kvalificeret flertal på forslag af Kommissionen.

Rådet anmodes altså om at vedtage Kommissionens forslag, der er vedlagt som bilag.

Forslag RÅDETS FORORDNING om tilpasning af Europa-Parlamentets og Rådets forordning (EF) nr. 2327/2003 inden for tranportområdet af hensyn til Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til traktaten om Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse [1], særlig artikel 2, stk. 2,

[1] EUT L 236 af 23.9.2003, s.17.

under henvisning til akten vedrørende Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse [2], særlig artikel 57, stk. 1,

[2] EUT L 236 af 23.9.2003, s. 33.

under henvisning til forslag fra Kommissionen [3], og

[3] EFT C (...) af (...), s. (...).

ud fra følgende betragtninger:

(1) For visse retsakter, der fortsat gælder efter den 1. maj 2004, og som bør tilpasses af hensyn til tiltrædelsen, er de fornødne tilpasninger ikke fastsat i tiltrædelsesakten af 2003, eller de er blevet fastsat, men andre tilpasninger er påkrævet. Alle disse tilpasninger bør være vedtaget inden tiltrædelsen, således at de kan træde i kraft ved tiltrædelsen.

(2) I overensstemmelse med tiltrædelsesaktens artikel 57, stk. 2, bør de nævnte tilpasninger vedtages af Rådet i alle de tilfælde, hvor den oprindelige retsakt er blevet vedtaget af Rådet alene eller sammen med Europa-Parlamentet.

(3) Europa-Parlamentets og Rådets forordning (EF) nr. 2327/2003 af 22. december 2003 om som led i en bæredygtig transportpolitik at indføre et midlertidigt pointsystem, som finder anvendelse i 2004 på lastvogne, der kører gennem Østrig [4], bør ændres i overensstemmelse hermed -

[4] EUT L 345 af 31.12.2003, s.30.

UDSTEDT FØLGENDE FORORDNING:

Artikel 1

I forordning (EF) nr. 2327/2003 indsættes som bilag III:

"Bilag III

>TABELPOSITION>

Artikel 2

Denne forordning træder i kraft med forbehold af ikrafttræden af traktaten om Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse og da på datoen herfor.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, Den

På Rådets vegne

Formand